section_heading: Radnja
paragraph_text: Will je posebno opčinjen Seanovom pričom o tome kako je upoznao svoju suprugu nakon što je poklonio ulaznicu za povijesnu bejzbolsku utakmicu 1975. godine. Sean nikad nije žalio za svojom odlukom niti je žalio za posljednjim godinama braka dok je njegova supruga umirala od raka. Upravo ti događaji ohrabre Willa da pokuša izgraditi čvrstu vezu sa Skylar, iako joj još uvijek laže o svojoj prošlosti i ne želi ju upoznati sa svojim prijateljima niti joj pokazati kvart u kojem živi. Will također natjerava Seana da započne promatrati svoj život iz objektivne perspektive, budući Sean još uvijek ne može prežaliti smrt supruge.